CELEX: 31999D0698
Language: lt
Date: 939772800000
Title: 1999 m. spalio 13 d. Komisijos Sprendimas nustatantis ekologinius kriterijus suteikiant Bendrijos ekologinį ženklą nešiojamiesiems kompiuteriams (pranešta dokumentu Nr. C(1999) 3278)Tekstas svarbus EEE.

Svarbus teisinis pranešimas

|

31999D0698

1999 m. spalio 13 d. Komisijos Sprendimas nustatantis ekologinius kriterijus suteikiant Bendrijos ekologinį ženklą nešiojamiesiems kompiuteriams (pranešta dokumentu Nr. C(1999) 3278)Tekstas svarbus EEE.  

Oficialusis leidinys L 276 , 26/10/1999 p. 0007 - 0011 CS.ES skyrius 15 tomas 04 p. 333  - 337 ET.ES skyrius 15 tomas 04 p. 333  - 337 HU.ES skyrius 15 tomas 04 p. 333  - 337 LT.ES skyrius 15 tomas 04 p. 333  - 337 LV.ES skyrius 15 tomas 04 p. 333  - 337 MT.ES skyrius 15 tomas 04 p. 333  - 337 PL.ES skyrius 15 tomas 04 p. 333  - 337 SK.ES skyrius 15 tomas 04 p. 334  - 338 SL.ES skyrius 15 tomas 04 p. 333  - 337

		Komisijos Sprendimas1999 m. spalio 13 d.nustatantis ekologinius kriterijus suteikiant Bendrijos ekologinį ženklą nešiojamiesiems kompiuteriams(pranešta dokumentu Nr. C(1999) 3278)(tekstas svarbus EEE)(1999/698/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. kovo 23 d. Tarybos reglamentą (EEB) Nr. 880/92 dėl Bendrijos ekologinio ženklo suteikimo sistemos [1], ypač į jo 5 straipsnio 1 dalies antrą pastraipą,(1) kadangi Reglamento (EEB) Nr. 880/92 5 straipsnio 1 dalies pirmoje pastraipoje nustatyta, kad Bendrijos ekologinio ženklo suteikimo sąlygos turi būti apibrėžtos pagal gaminių grupes;(2) kadangi Reglamento (EEB) Nr. 880/92 10 straipsnio 2 dalyje sakoma, kad gaminio aplinkosaugos veiksmingumas vertinamas pagal specialiuosius tų gaminių grupių kriterijus;(3) kadangi šie kriterijai turėtų būti iš naujo apsvarstyti per dvejus metus tam, kad energijos reikalavimai būtų pritaikyti prie technologinių naujovių ir rinkos plėtros;(4) kadangi Komisija pagal Reglamento (EEB) Nr. 880/92 6 straipsnį konsultaciniame forume konsultavosi su pagrindinėmis šį klausimą keliančiomis grupėmis;(5) kadangi šiame sprendime numatytos priemonės atitinka pagal Reglamento (EEB) Nr. 880/92 7 straipsnį įsteigto komiteto nuomonę,PRIĖMĖ ŠĮ SPRENDIMĄ:1 straipsnisGaminių grupė "nešiojamieji kompiuteriai" (toliau gaminių grupė) yra:- prekyboje esantys nešiojamieji kompiuteriai, kurie yra autonomiški ta prasme, kad neturi būti nuolatos prijungti prie išorinio programinės įrangos maitinimo, nepriklauso nuo kompiuterio galios arba įtampos elektros tinkle, reikalingų, kad jie tinkamai dirbtų, ir yra skirti duomenims apdoroti ir turi įvesties bei išvesties įrenginius.2 straipsnisGaminių grupės aplinkosaugos veiksmingumas ir tinkamumas naudoti įvertinami atsižvelgiant į priede pateiktus konkrečius ekologinius kriterijus.3 straipsnisGaminių grupės apibrėžimas ir tai gaminių grupei taikomi konkretūs ekologiniai kriterijai galioja dvejus metus nuo kito mėnesio, einančio po šių kriterijų priėmimo, pirmos dienos. Jeigu iki šio laikotarpio pabaigos nebus patvirtinti patikslinti kriterijai, jų galiojimas pratęsiamas dar vieneriems metams arba iki tos dienos, kai bus patvirtinti nauji kriterijai, priklausomai nuo to, kas įvyks anksčiau.4 straipsnisAdministravimo tikslais šiai gaminių grupei priskirtas gaminių grupės kodas "018".5 straipsnisŠis sprendimas skirtas valstybėms narėms.Priimta Briuselyje, 1999 m. spalio 13 d.Komisijos varduMargot WallströmKomisijos narė[1] OL L 99, 1992 4 11, p. 1.--------------------------------------------------PRIEDASSTRUKTŪRAKad nešiojamiesiems kompiuteriams būtų suteiktas ekologinis ženklas, jie turi atitikti šio priedo kriterijus, kurių paskirtis:- mažinant energijos naudojimą mažinti su energijos naudojimu susijusią žalą arba riziką aplinkai (visuotinis atšilimas, rūgštėjimas, neatsinaujinančių energijos šaltinių išsekimas),- skatinant keisti sudedamąsias dalis bei pakartotinai naudoti kompiuterius ir patogiai eksploatuoti, mažinti su gamtos išteklių naudojimu susijusią žalą arba riziką aplinkosaugai,- mažinant pavojingų medžiagų naudojimą mažinti su gamtos išteklių naudojimu susijusią žalą arba riziką aplinkosaugai.Šie kriterijai taip pat skatina diegti geriausią praktiką ir didina vartotojų informuotumą aplinkosaugos srityje.Be to, ženklinant plastmasines sudedamąsias dalis skatinama pakartotinai jas naudoti.Vertinant gaminius ir atliekant atitikties šio priedo kriterijams monitoringą, kompetentingoms institucijoms rekomenduojama atsižvelgti į pripažintų aplinkosaugos valdymo programų vykdymą, pvz., EMAS arba ISO 14001. (Pastaba:nereikalaujama įgyvendinti šias valdymo sistemas).PAGRINDINIAI KRITERIJAI1. Energijos taupymasDidžiausias nešiojamojo kompiuterio sunaudojamos energijos kiekis visiškos ramybės režimo metu – 5 W.Išjungto nešiojamojo kompiuterio didžiausias sunaudojamos energijos kiekis – 3 W.Numatytasis veiksenos režimo pakeitimo iš veikimo į ramybės režimą laikas turi būti 15 neveiklumo minučių. Gamintojas suteikia tokią galimybę, bet vartotojas gali jos atsisakyti.2. Gyvavimo trukmės pratęsimasGamintojas suteikia prekybos garantiją, užtikrinančią, kad kompiuteris veiks ne trumpiau kaip trejus metus. Ši garantija galioja nuo gaminio pardavimo vartotojui dienos.Galimybė pakeisti tinkamomis dalimis ir aptarnavimas garantuojamas penkeriems metams nuo gaminio pristatymo.Be to, nešiojamieji kompiuteriai turi atitikti tam tikrus kriterijus.1. Sisteminiame bloke turi būti modulinė konstrukcija, kad būtų lengva pasiekti sudedamąsias dalis.2. Turi būti garantuotas laisvosios kreipties atminties praplečiamumas. Pakeičiamas turi būti bent procesorius, standusis diskas ir, jeigu yra, kompaktinių diskų pastoviosios programos atminties kaupiklis. Procesorių galima pakeisti pakeičiant visą pagrindinę plokštę.3. Turi būti vienas arba keli tušti lizdai.GERIAUSIOS PRAKTIKOS KRITERIJAI3. Grąžinimas ir pakartotinis perdirbimasGamintojas turi pasiūlyti, kad nešiojamąjį kompiuterį arba keičiamas jo sudedamąsias dalis galima nemokamai grąžinti pakartotiniam panaudojimui, išskyrus vartotojo užterštas dalis (pvz., naudojant medicinoje arba branduoliniams tyrimams).Be to, nešiojamasis kompiuteris turi atitikti tam tikrus kriterijus.1. Vienas kvalifikuotas asmuo pats turi sugebėti jį išardyti.2. Gamintojas turi patikrinti sistemos išardymą ir pateikti ataskaitą apie išardymą. Tarp kitų punktų ataskaitoje turi būti patvirtinta, kad sujungimai:- lengvai randami ir prieinami,- kiek įmanoma yra standartizuoti,- jiems galima naudoti universalius įrankius.3. Nesuderinamos ir pavojingos medžiagos yra atskiriamos.4. 90 % korpuse ir šasi esančių plastmasinių bei metalinių medžiagų turi būti techniškai pakartotinai panaudojamos. Pakartotinis panaudojimas šiuo atveju – tai pakartotinis panaudojimas, medžiagų pakartotinis panaudojimas arba cheminis perdirbimas (pvz., pirolizė, dujinimas). Leidžiama plastmasines dalis metalizuoti.5. Jeigu reikalaujama, kad būtų etiketės, jos būna lengvai atskiriamos arba neatskiriamos.6. Plastmasinės dalys:- neturi turėti tyčia pridėto švino arba kadmio,- turi būti pagamintos iš vieno polimero arba suderinamų polimerų, išskyrus apdangalą, kurį sudaro ne daugiau kaip 2 tipų polimerai, kuriuos galima atskirti,- neturi turėti metalinių inkrustacijų, kurių nebūtų galima atskirti.7. Sunkesnėse nei 25 gramų svorio plastmasinėse dalyse, kabeliuose ir plastmasėse, naudojamose formoms lieti iš miltelių, baterijose ar kitoje išorinėje įrangoje turi:a) nebūti šių antipirenų:Pavadinimas | CAS Nr. |dekabromo bifenilas | 13654-09-6 |monobromo difenileteris | 101-55-3 |dibromo difenileteris | 2050-47-7 |tribromo difenileteris | 49690-94-0 |tetrabromo difenileteris | 40088-47-9 |pentabromo difenileteris | 32534-81-9 |heksabromo difenileteris | 36483-60-0 |heptabromo difenileteris | 68928-80-3 |oktabromo difenileteris | 32536-52-0 |nonabromo difenileteris | 63936-56-1 |dekabromo difenileteris | 1163-19-5 |chloroparafinas, kurių grandinės ilgis 10–13 atomų, chloras sudaro > 50 % svorio | 85535-84-8 |b) antipireninių medžiagų arba preparatų, kuriuose yra medžiagų, kurioms pagal Tarybos direktyvą 67/548/EEB [1] su paskutiniais pakeitimais, padarytais Komisijos direktyva 98/98/EB [2], yra arba gali būti priskirta kuri nors rizikos fazė: R45 (gali sukelti vėžį), R46 (gali sukelti paveldimų genetinių pakitimų), R50 (labai toksiškas vandens organizmams), R51 (toksiškas vandens organizmams), R53 (gali sukelti ilgalaikių nepageidaujamų poveikių vandens aplinkoje), R60 (gali pakenkti vaisingumui) arba R61 (gali pakenkti negimusiam kūdikiui);c) turėti ilgalaikį medžiagos identifikavimo ženklą, atitinkantį ISO 11469. Šiam kriterijui nepriklauso presuotos plastmasinės medžiagos ir plokščio monitoriaus ekrano šviesolaidis.8. Elementuose turi būti ne daugiau kaip 0,0001 % gyvsidabrio, 0,001 % kadmio arba 0,01 % švino baterijų svorio.9. Foniniam plokščio monitoriaus ekrano apšvietimui:a) turi būti sunaudojama ne daugiau kaip 5 mg gyvsidabrio mažesniuose kaip 12 colių monitoriaus ekranuose (30,48 cm, kai įstrižai matuojamas aktyvusis monitoriaus ekrano paviršius);b) jame turi būti ne daugiau kaip 10 mg gyvsidabrio didesniems monitoriaus ekranams.4. Instrukcijos vartotojamsNešiojamasis kompiuteris parduodamas kartu su atitinkama instrukcija vartotojams, kurioje pateikiami nurodymai dėl teisingo aplinkosauginio naudojimo, visų pirma:1. Rekomendacijos dėl energijos valdymo savybių panaudojimo, taip pat informacija apie tai, kaip nepasinaudojant tomis savybėmis sunaudojama daugiau energijos ir tokiu būdu padidinamos eksploatavimo išlaidos.2. Informacija apie nešiojamojo kompiuterio mažiausią ir didžiausią energijos sunaudojimą eksploatavimo, ramybės metu ir juos išjungus, taip pat nurodymas, kad energijos sunaudojimas gali būti sumažinamas iki nulio, jeigu kompiuteris išjungiamas iš sieninio elektros lizdo arba išjungiamas pats elektros lizdas.3. Informacija apie garantiją ir galimybę gauti atsargines dalis. Jeigu vartotojui reikia patobulinti arba pakeisti sudedamąsias dalis, turi būti pateikiama informacija, kaip tai tinkamai atlikti.4. Informacija apie tai, kad gaminys taip sukonstruotas, kad jo dalys gali būti pakartotinai panaudotos ir jis pats gali būti pakartotinai panaudotas ir kad jo nederėtų išmesti.5. Nurodymas, kaip vartotojas gali pasinaudoti gamintojo pasiūlymu dėl grąžinimo.5. Aplinkos apsaugos deklaracijaVartotojams:Aplinkos apsaugos deklaracija turi būti pridedama prie gaminio ir prieinama vartotojams. Šis dokumentas turi atitikti ECMA techninę ataskaitą 70 "Su gaminiu susijusios aplinkosauginės savybės".Kompetentingoms institucijoms:Kompetentingoms institucijoms turi būti pateikiama deklaracija apie visas skystas ar dujines medžiagas, kurių kiekis viršija 0,1 mg elementuose ir skystųjų kristalų monitoriaus ekrane, kurioms Direktyva 67/548/EEB su paskutiniais pakeitimais, padarytais Komisijos direktyva 98/98/EB, yra arba gali būti priskirta kuri nors rizikos frazė: R45 (gali sukelti vėžį), R46 (gali sukelti paveldimų genetinių pakenkimų), R50 (labai toksiškas vandens organizmams), R51 (toksiškas vandens organizmams), R53 (gali sukelti ilgalaikių nepageidaujamų poveikių vandens aplinkoje), R60 (gali pakenkti vaisingumui) arba R61 (gali pakenkti negimusiam kūdikiui).BANDYMAI6. Bandymų laboratorijosJeigu reikia atlikti bandymus, juos pareiškėjo sąskaita atlieka laboratorijos, atitinkančios standarte EN 45001 išdėstytus bendruosius reikalavimus.INFORMACIJA VARTOTOJAMSToliau pateiktas tekstas turi būti pateiktas taip, kad vartotojai jį aiškiai matytų (jei įmanoma, greta etiketės).Šis gaminys turi teisę į Europos Sąjungos ekologinį ženklą, kadangi jis taupiai naudoja energiją ir yra suprojektuotas taip, kad būtų galima pakeisti sudedamąsias dalis, remontuoti, pakartotinai panaudoti ir išmesti nesukeliant žalos aplinkai.Papildoma informacija apie tai, kaip sumažinti poveikį aplinkai, pateikta naudojimo instrukcijoje.[1] OL 196, 1967 8 16, p. 1.[2] OL L 355, 1998 12 30, p. 1.--------------------------------------------------